JUMAL KÕNELEB
Tere ja tere tulemast vaatama saadet "Jumal kõneleb".
Jumal räägib meiega oma Sõna kaudu.
Jeesus andis meile kõigile uue käsu, mis samas oli ka vana käsk.
Ta käskis meil armastada üksteist. "Armastage teineteist."
Jeesus andis meile käsu.
Ta ei soovitanud seda ega teinud ettepanekut.
See oli käsk.
Mõnikord võib selle täitmine olla paras katsumus,
aga just selle pärast Jeesus andiski selle meile.
Ta teab ja teadis ka siis,
et see on selline asi, milles me kõik peame kasvama.
Ta ei jätnud meid üksinda ega andnud meile võimatut ülesannet.
Jeesus andis meile ülesande, mida on võimalik täita,
kuigi see võib vahel tunduda võimatuna.
Kas see on ikka nii tähtis?
Miks see peaks nii oluline olema?
Kas pole täiesti normaalne, et me kõik tülitseme ja oleme äkilised
ega tunne end alati hästi.
Kas selles kõiges peab nii täpne olema?
Me kaks ei tülitse õnneks kunagi.
Miks Issand rõhutab seda ja ütleb, et see on lausa käsk
ja see on kõige olulisem?
Ütle Agape Keskuse juhatajana, mida oled aastate jooksul õppinud?
Miks see on nii tähtis?
See on tähtis mitmes mõttes.
Esmalt selle pärast, et Jumal on armastus.
Nii tahab Ta, et ka meie oleksime sellised.
Ilma selleta lähevad mitmed asjad katki.
- Kõik on kehvasti.
Ilma selleta on elu mõttetu,
ilma selleta on argipäev raske.
See on täpselt sama erinevus nagu valguses või pimeduses olemisel
Kui püsime armastuses, siis püsime ka valguses.
Kui me ei püsi armastuses, haavab see alati mingil kombel;
see teeb haiget ja lõhub suhteid.
Lihtsustatult öeldes on meil hea, kui me püsime armastuses.
Ja ka inimestel meie ümber on hea olla.
Küsimus on siis õieti selles, kas on kerge või raske olla?
Kas on kerge tunne või on raske tunne?
Hea tunne või halb tunne?
Elus on igasuguseid väljakutseid ja igasuguseid raskusi.
Me teeme tööd ja peame paljusid asju tegema.
Kuid kui see üks asi on korras - kui suudame püsida armastuses,
kui suudame teha asju koos,
kui tunneme end hästi ja koostöö sujub,
siis jaksame ja talume ka neid keerulisi väljakutseid,
mis elus ette tulevad.
Siis on tore tööd teha ja pole vahetki, mis tööd teeme.
Kui meil on omavaheline osadus, on igat tööd hea teha.
Kohe, kui töökeskkonda või perekonda tuleb tülisid ja kibedust,
ei tundu miski enam toredana.
Just nii nagu sa ütlesid - erinevus on nagu valgus ja pimedus.
Algselt, kui Jumal lõi selle maailma ja inimesed,
ei öelnud Ta Aadamale ja Eevale, et nad peavad üksteist armastama.
Ta ei pidanud seda ütlema, sest armastus oli kogu aeg nendega.
Tema ise on armastus, Ta oli nende lähedal
ja nad olid täidetud Tema armastusega.
See armastus voolas neis kogu aeg.
Polnud mingit vajadust käskida püsida armastuses,
sest nad püsisidki kogu aeg.
Inimene on loodud armastusest sõltuvaks.
Iga laps, kes maailma sünnib, on loodud armastusest sõltuvaks.
Ta vajab seda nagu kala vett.
Armastus on nagu kütus, mis annab meile jõu elamiseks.
See annab elule mõtte, sisu ja tähenduse.
See tekitab hea tunde.
Ilma selleta oleme täiesti tühjad.
Kui rääkida armastusest, siis küsimus pole üldse selles,
et meist enestest saaks allikad, millest voolab armastust maailma.
Me pole sellised kunagi olnud, ka Aadam ja Eeva ei olnud sellised.
Nad olid tühjad anumad, mis täitusid Jumala armastusega.
Seetõttu on see tegelikult vabastav sõnum.
1. Johannese 4:19 ütleb seda otse:
"Meie armastame, sest tema on meid enne armastanud."
Ka jüngrid ja apostlid polnud täiuslikud armastuse anumad,
kelled Jeesus noppis välja külmast maailmast.
Nad olid täiesti samasugused nagu mina ja sina.
Nad õppisid tasapisi usaldama Jeesust,
nägid Temas seda armastust
ning muutusid üha enam sõltuvateks Temast.
Armastus on isegi puht füsioloogiliselt tervislik.
- See teeb head.
1. Johannese 4:16:
"Ja me oleme tunnetanud ja uskunud armastust,
mis Jumalal on meie vastu.
Jumal on armastus
ja kes püsib armastuses, püsib Jumalas
ja Jumal püsib temas."
Selles kirjakohas on tähtis mõte: "Kes püsib armastuses".
Seega on võimalik püsida armastuses.
Ta palub meil püsida armastuses, mitte vaid käia seal aegajalt.
Näiteks pühapäeviti või palvetades.
Ta palub meil püsida armastuses.
See lõikab mu lihalikku loomusest ja laiskust.
See on nagu sool haavale - "Kes püsib armastuses".
Jeesus ütleb otse: "Püsige minu armastuses."
Kui Jeesus ütleb:
"Armastage nagu mina olen teid armastanud",
siis see ei ole võimatu käsk, sest selles käsus peitub ka võti.
See käsk ise ütleb, milles on küsimus.
"Armastage üksteist nii nagu mina olen teid armastanud."
Teisisõnu: "Lase minul end armastada ja püsi selles.
Julge sellesse armastusesse uskuda ja julge püsida selles armastuses."
Just see on väga oluline, et Johannes nii ütleb -
et me usuksime seda armastust.
Jumalariigis võetakse kõik usu kaudu vastu.
Ka mina ei teadnud Jumalast midagi, kui ma usklikuks sain.
Ma tõesti ei uskunud sellesse, et Ta armastab mind.
Ma teadsin, et Ta armastab Jeesust, aga kas Ta ka mind armastab?
See oli selline asi, mida ma pidin lihtsalt uskuma.
Ma näen seda Tema Sõnast, et Ta armastab mind.
Kõik algab sellest, et me julgeme uskuda.
Julgeme uskuda seda, et see armastus käib meie kohta.
See ei alga sellest, et kogeme vägevat lainet,
mis täidab meid ja meie tuba ning siis ongi armastus seal igavesti.
See algab sellest, et vastu kõiki hirme ja ebausku,
vastu kõiki inimeste arvamusi ja me kehva enesehinnangut
ning üleskerkivaid negatiivseid mõtteid,
hakkame me kuulutama, rääkima ja uskuma vastupidist.
Ma tean, et ma tunnen nii ja keegi on öelnud seda või teist,
ma ise mõtlen enesest nii, aga ikkagi Jumal armastab mind.
Ta ütleb seda oma Sõnas ja siis see nii ka on.
Jumal armastab mind.
Kui seda usume ja kuulutame ning seda tõe pähe räägime,
hakkame seda ka tundma.
Kas tead, mis tõestab seda, et Ta armastab mind?
See on rist.
See, et Ta suri minu eest, tõestabki seda.
Johannes ka kirjutab sellest.
Millest, me tunneme ära, et Jumal on armastus?
Sellest, et Ta andis oma elu meie eest.
Hea küll, armastuses püsimine on väga lihtne siis,
kui inimesed mu ümber on heatujulised, lahked ja toredad
ja meil on tore koos olla.
Kui nad on sellised nagu mina.
Kui kõik sujub kenasti, siis see ei olegi raske.
Aga mis siis, kui asjad on keerulised?
Mis siis, kui ollakse tülis? Kui on konfliktid?
Või kui ollakse väsinud ja stressis. Mis siis, kui Jan on "kogu aeg" tööl?
Kui ta "kogu aeg" unustab asju või ei tee minust järjekordselt välja?
Või kui Joy tahab ikka ja jälle "kogu aeg" olla omaette?
Kui ma pean "kogu aeg" koduste asjadega üksinda tegelema?
Need kõik on muidugi valed, aga kui mulle nii tundub, et nii on?
Kui ma tunnen, et mind koheldakse halvasti,
kuidas ma siis peaksin toimima?
Ma olin selgeks õppinud halva viisi konfliktide lahendamiseks.
Olin harjunud sellega, et kõike karjutakse ja öeldakse välja;
et otsekohesuse sildi all võib karjuda ja näidata oma tundeid välja.
Teisele võib kõike öelda
ja korralikult tülitseda, et asjad laheneksid.
Kui Jeesus palub meil püsida armastuses,
siis selline meetod konfliktide lahendamiseks
pole selgelt hea viis.
- Kas tõesti? Tõesti.
Ma pidin otsima, leidma ja õppima uue viisi konfliktide lahendamiseks.
Fakt on see, et konflikte tekib alati.
Tahan täpsustada, et armastusekäsk ei käi ainult koguduses käimise kohta.
See ei käi ainult selle kohta, kui ma olen tööl.
See ei käi vaid selle kohta, kui kohtume uute inimestega.
Armastusekäsk käib ka argipäeva kohta kodus.
Just seal pannakse see käsk proovile.
Minu puhul on see vähemasti nii.
Kui tulen töölt ja olen väsinud, ei ole mul jõudu midagi teha.
Mida siis tegema peaks?
Jumala tahe on,
et püsiksime armastuses ka siis, kui oleme kodus.
Ka kodus peaks olema selline atmosfäär,
kus kõigil on hea olla.
See ongi tõeline väljakutse.
Vahel tahaks koju jõudes kogu kauni kristluse varna visata.
Kas pole nii? - On. Kodus tahaks end lõdvaks lasta.
Esimese asjana tuleks teada, et armastuses püsida on parem.
Tuleb leppida sellega, et armastusetöö jätkub ka kodus.
Kui mul tekib konflikt ja miski ärritab mind väga;
kui lähen närvi ja vihastan, nii et viha lausa keeb mu sees,
siis pidin alati esmalt küsima -
näiteks, kui lapsed olid väikesed ja neid ei saanud veel omapäi jätta,
kas ma võin minna palvetama.
Pidin alati esmalt palvetama
enne konflikti lahendamisega alustamist.
Ma läksin Issanda ette, astudes sellest olukorrast kõrvale
ja palusin, küsisin, otsisin Issandat: "Issand, mida ma teen?
Olen praegu nii vihane,
et võiksin tõesti teha midagi, mis pole eriti tore.
Issand, aita mind!
Miks ma olen nii vihane? Mis mind häirib?"
Issand hakkas rääkima minuga: "Kõik on hästi, Joy.
Hinga sügavalt sisse. Ma olen siin. Ma armastan sind."
Issand võis öelda: "Jan ei teinud seda meelega.
Ta lihtsalt ei mäletanud seda.
Ta ei tahtnud sind solvata.
Ta armastab sind.
Mine ja palu abi."
Ja kui ma siis saan selle jõu, tarkuse ja rahu Issandalt,
siis hakkan kavandama, kuidas seda öelda?
Kuidas ma sellest räägin ja selle konflikti lahendan?
Ma olen visualiseeriv isik ja pean kasutama pliiatsit ja paberit.
Minu jaoks on raske hakata lihtsalt rääkima nii,
et see hästi välja tuleks.
Kui ma lihtsalt rääkima hakkan, hakkan sind süüdistama.
Selle pärast pean esmalt kavandama, mida ütlen.
Näiteks võib mõni lihtne asi vahel nii närvi ajada.
Kui on palju pesu pesta,
tolmuimejaga tuleks põrandad üle käia,
tuleb teha toitu ja on palju tööd ning vaja lapsed sõidutada kuhugile -
kõike seda tuleb teha üksinda ja sina jääd ka veel hiljaks.
Tuleb rahuneda ja kirjutada üles: pesupesemine,
toit - kes teeb toidu?
ja tolmuvõtmine.
Need kolm asja on täna näiteks peamised.
Kui ma need paberile panen,
märkan kohe, et need polegi nii suured.
Mu peas tundusid need väga suurtena.
Siis ma lähen selle paberiga Jani juurde
ja näitan seda talle.
Teine tähtis asi on see, et ma kasutan mina-sõnumeid.
Selle asemel, et sind süüdistada, tuletan meelde mina-sõnumite keele.
Kuidas rääkida sellest nii, et alustan sõnaga "mina".
"Ma olen nüüd stressis ja väsinud. Vajaksin nendes asjades abi."
Selle asemel, et öelda:
"Sa ei teinud seda ja jäid hiljaks! Sa ei tule kunagi õigel ajal!"
Ütlen hoopis, et vajan nüüd nendes asjades abi
ja näitan sulle seda silti.
Mida sa selle peale ütled?
Kas sind ajab vihaseks, kui ma nii teen?
Ei. Ma olen sellega harjunud ja need pole nii keerulised asjad,
võime neid koos teha.
Teeme neid koos.
Ja nii see laheneski ning sellest ei tulnud tüli.
Kui oleksin hakanud karjuma ja elanud oma tunded su peal välja,
kui oleksin sind süüdistanud,
oleks võinud meil tekkida tüli, mis jätkuks kaks nädalat.
Armastuses püsimine konfliktide keskel
on lahendusekeskne meetod.
Asi pole selles, et rasketel teemadel ei räägita.
Asi on hoopis selles, kuidas ma nendest räägin.
Siin oli üks hea asi, mis minu kohta käib.
Kui võtame hetke Issandaga olemiseks,
siis saame seda, millest Jakoobus räägib -
saame ülevalt tulevat tarkust.
Nagu Jakoobus kirjutab,
on see alati täis leebust, rahu ja paindlikkust,
sest Jumal ise on selline.
Sageli vajan ka mina seda ülalt tulevat tarkust
olukordades, kus inimlik tarkus lihtsalt lammutaks kõike.
Ka mina olen seda õppinud,
et riiud, tülitsemine ja vihapidamine üksnes haavavad.
Isegi sel juhul, kui kogen, et mul on õigus.
Kuigi oleks nii lihtne öelda hea meelega viimane sõna.
Sest mul oli ju algusest peale õigus.
Ka selles asjas on meil eeskujuks Jeesus,
kellel tõesti oli alati õigus.
Teda pilgati, kuigi Tal oli õigus ja Ta oli ilma süüta.
Ta andis andeks, kuigi Tal polnud vaja seda teha.
Olen seda vigade kaudu õppinud, et parem on paluda andestust.
Isegi siis, kui tunnen, et mul on õigus ja sina eksisid.
Lihtsam on alati vabandada: "Anna andeks, Joy. Ärme tülitse.
Anna mulle andeks."
See toimib.
Siis saan ka mina vabandada, et olen sind solvanud.
Fakt on see, et võidab see, kes esimesena palub andeks.
Mitte see, kellele jääb viimane sõna.
Sel nädalal oli koolis üks tore asi.
Jan on õpetanud, et esimesena vabandaja on võitja.
Meil oli koolis väike konflikt osade koolipoistega
ja me selgitasime asju ning jõudsime selleni,
et oleks hea, kui keegi vabandust paluks.
Siis üks Jani klassi tüdruk läks mööda ja ütles:
"Direktor Jan on õpetanud,
et esimesena vabandust paluja võidab."
Poisid kuulsid seda, mida tüdruk ütles
ja üks neist palus andeks. Hüüdsime, et tema võitis.
Efeslastele 4:1: "Mina, kes olen vang Kristuse pärast,
kutsun teid üles elama selle kutsumise vääriliselt,
millega te olete kutsutud,
kogu alandlikkuse ja tasadusega, pika meelega,
üksteist sallides armastuses..."
Laseme need sõnad enda sisse.
"...ning olles usinad rahusideme kaudu
pidama Vaimu antud ühtsust."
Need on soolased sõnad, aga kannavad väga head vilja.
Täna tahame julgustada igat ühte, kes on just konflikti situatsioonis
või on tülitsenud ja ei räägi enam omavahel.
Mis tahes on juhtunud - anna parem järele.
See nõuab alandumist ja asjadest lahti laskmist.
Tee seda ja lepi ära. Meile on antud lepitusamet.
Kes tahes see inimene ka on - lase lahti ja anna andeks.
Kui sa ei ole ise süüdi, palu andestust ja korralda suhted.
Too tagasi see rahu, mida sa tegelikult ka ise igatsed.
Armastus nõuab seda ja annab sulle ja mulle selleks jõudu.
Aamen.
Palvetame koos sinuga.
Tänu, Püha Vaim,
et armastus on meisse välja valatud Sinu kaudu.
Võime täna paluda, et armastus, mis on meisse juba valatud,
võiks täielikult vabaneda.
Issand, vabasta meid armastama!
Murdugu eest kõik hirmud,
kõik uskmatus, viha ja kibedus ning milline tahes patuahel.
Jeesuse nimel,
et armastus võiks vabalt voolata me südametes.
Vabalt nii meisse kui ka meie kaudu.
Tänu Issand, et Sa puhastad ja vabastad igat ühte meist.
Nii, et võiksime tõesti olla täis Sind ja täis armastust.
Jeesuse nimel.
Issand, me täname Sind, et armastus on nii tervislik sõnum.
Issand, me tangime end Sinu armastusega
ja laseme oma kõrvades heliseda armastuse sõnumil.
Issand, me täidame oma mõtted armastuse sõnumiga,
armu sõnade- ja armusõnumiga.
Issand, aitäh Sulle.
Me võtame Su armastuse sõnad oma suhu.
Me räägime armastusest ja mõtleme armastusest.
Me maitseme ja lutsutame seda nagu see oleks pulgakomm me suus.
Tänu Issand, et armastus teeb meile nii palju head.
Tänu Issand, et see võib olla armastuse tankimise hetkeks.
Issand, me peesitame Sinu armastusepäikese paistel,
laseme Su armastusel voolata ja paista meie peale.
Aitäh Issand, me lausa ujume Su armastuses.
Mõtleme, et oleme üleni kastetud Sinu armastusse.
Igavese armastuse sisse.
Issand, tänu, et võime tuua kõik oma keerulised olukorrad
praegu Sinu ette
ja anda need, Issand, Sinu armastuse käsitletavaks.
Issand, tänu, et Sa võtad kõik meie rasked inimsuhted
ja muud rasked asjad oma kätte.
Issand, me palume - marineeri meie lähedasi armastuses.
Marineeri meie töökohti oma armastuse marinaadis.
Issand, Püha Vaim, tule oma armastuse tulega,
tule armastuse tulvaga
ja Jeesuse nimel
too armastuse tuult ja armastuse voogusid.
Issand, tänu, et võime olla armastuse saadikud.
Võime kuulutada armastust, olla armastus
ja meenutada armastust.
Võime tuua armastust kasvõi vägisi.
Just. Aamen.
Siinkohal tahame tänada vaatajaid tagasiside andmise eest.
Muu hulgas on elektronposti kaudu tulnud liigutavaid sõnumeid.
Mitmed on isegi kirjutanud, et me ei lõpetaks kunagi.
Õnneks on me saated ka TV7 arhiivis
ja neid saab vaadata ka siis, kui meie oleme juba taevas.
Aitäh kõigile tagasiside eest ja palveteemade eest!
Me palvetame tõesti kõigi eest, kes meile eestpalvesoove saadavad.
Kui soovid meie töö kohta rohkem teada saada,
võid külastada kodulehekülge www.kristillinenkoulu.org
Koolis ja lasteaias on veel vabu kohti,
nii et, tere tulemast tutvuma ja külastama meid.
Kui soovid kaasa lüüa ja teha midagi, millel on tõesti tähendus;
kui sul on vaba aega ja sa tahad tegutseda,
siis võid tulla meile vabatahtlikuks.
Tule tutvu meie kooliga.
Võid tulla appi koristama või aidata milleski muus.
Abikäsi on ikka vaja.
Tere tulemast!
Interneti kaudu võid tellida ka neid raamatuid,
mis aitavad sul vastu võtta selle armastuse,
mida me kõik vajame.
Esimene osa räägib just sellest, et Jumal on armastus.
Jumal on armastus.
Selle raamatu kaudu
on Jumal avanud mitmete mõistmise selle kohta,
et Temas ei ole tõesti mingit pimedust.
See on ka hea raamat, mida anda mitteusklikele,
sest see annab õige pildi Taevaisast.
Teine osa on "Püha Vaim, Jumal meiega".
See aitab leida selle lähedase suhte, millest ka Joy rääkis
ehk kuidas õppida kuulama ja saama ülalt tulevat tarkust,
mis on argielus tõesti tähtis.
Õnnistust sulle!
Külasta meie kodulehekülge,
ole õnnistatud ja tea, et sind armastatakse väga. Aamen.
Inimestena me muretseme ja kiirustame sageli asjatult.
Fakt on see, et ühel asjal on tõesti kiire.
Evangeeliumil on kiire, sest veel on inimesi,
kes ei ole kunagi kuulnud evangeeliumi.
TV7 levib nüüd juba kogu maailmas,
sest seda saab vaadata interneti kaudu kogu maailmas.
Hakka ka sina toetama TV7 tööd,
et jõuaksime kõigi inimesteni evangeeliumi sõnumiga.
Tee seda kasvõi täna, helistades numbrile 900 1777.
Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Igaüks meist võib olla osaline evangeeliumi levitamises.
Tule osalema Jeesuse nimel!
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin